Mar Molina Castro

Mar Molina Castro (Bilbo, 2000ko abenduaren 12a) kultur kudeatzailea, arte bitartekaria eta sortzaile bisuala da.

 Bizitza 

 Formakuntza 
Euskal Herriko Unibertsitatean (EHU) Arte Ederrak ikasi zituen, Arte Media eta Teknologian aipamena lortuz. E(u)tsi izeneko instalazio interaktiboa izan zen bere Gradu Amaierako Lana. Harrezkero proiektu artistiko pertsonalak eta kultur esparruko lanak uztartu ditu.

Mar-ek profil teknikoa eta sortzailea uztartzen ditu, betiere ikuspegi sozial eta parte-hartzaile batekin. Prestakuntza osagarri ugari jaso du, ingurumenaren, generoaren eta giza eskubideen inguruan, eta 2025eko urrian Industria Kultural eta Sortzaileen Kudeaketa Masterra hasiko du UEMCn bere ibilbidea sakontzen jarraitzeko.

 Lan ibilbidea 
2025ean Gondra Barandiarán beka eskuratu zuen eta Bilboko Arte Ederren Museoarekin aritu zen elkarlanean, Museoko Hezkuntza eta Kultur Ekintza Sailean (HKES). Bitartekari gisa aritzen da Arte Ederren Museoan bertan eta Bilboko Rekalde Aretoan.

Horrez gain, hainbat elkarte eta kolektibotan hartu du parte: Begira Elkartean, proiektu sozial, kultural eta hezitzaileen kudeaketan; eta DOOS kolektiboan, ikus-entzunezko komunikazioan eta publiko berriak garatzeko estrategietan.

2021etik, Cancha Libre proiektuan dabil parte hartzen, eta 2025etik Bilboko Gazte Panelaren kide da, non gazteek Udalarekin harreman zuzena izaten duten proposamenak eta egitasmoak lantzeko.

Bere proiektu artistiko pertsonalen artean, Space Ganbara nabarmentzen da: musika, elektronika eta teknologia uztartzen dituen ekimen esperimentala, Josu Hernandez ingeniariarekin elkarlanean garatutakoa.

 Erreferentziak 

 Kanpo estekak 

Kategoria:Bilbotarrak
Kategoria:Euskal Herriko Unibertsitateko ikasleak
Kategoria:Kudeatzaileak
Kategoria:Emakume kudeatzaileak
Kategoria:Emakume sortzaileak